rejauldu/bengali-wikipedia huggingface dataset:
কসমস ১৯ (; অর্থ: কসমস ১৯), যা ডিএস-পি১ নং. ৩ নামেও পরিচিত এবং পশ্চিমাদের নিকট স্পুটনিক ২৯ নামে পরিচিত, হলো ১৯৬৩ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ। এটি ছিলো নেপ্রোপেট্রোভস্ক স্পুটনিক কর্মসূচির অংশ হিসাবে প্রতিনিক্ষেপী ক্ষেপণাস্ত্র পরীক্ষার জন্য প্রেরিত একটি প্রাথমিক পর্যায়ের রাডার টার্গেট কৃত্রিম উপগ্রহ।  মহাকাশযান   এটির ভর ছিলো । এর প্রাথমিক লক্ষ্য ছিল মহাকাশযানের রাডার ট্র্যাকিংয়ের জন্য প্রয়োজনীয় প্রযুক্তি প্রদর্শন করা, যা ভবিষ্যতের কৃত্রিম উপগ্রহগুলোকে তাদের লক্ষ্যে কাজ করতে সহায়তা দেবে। এটি ছিলো ইউঝনয়ে কর্তৃক নির্মিত একটি সৌর-চালিত উপগ্রহ।   উৎক্ষেপণ  কসমস ১৯-কে কসমস-২আই ৬৩এস১ উৎক্ষেপক যানে করে উৎক্ষেপণ করা হয়। ১৯৬৩ সালের ৬ আগস্ট তারিখে ০৬:০০:০০ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো।   আরও দেখুন    ১৯৬৩-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:নেপ্রোপেট্রোভস্ক স্পুটনিক কর্মসূচি বিষয়শ্রেণী:১৯৬৩-এ উৎক্ষিপ্ত মহাকাশযান
thumb|প্রেরিত চিঠিতে জুদিয়াক এই চিহ্নটি ব্যবহার করত  জুদিয়াক ছিলেন একজন সিরিয়াল কিলার যিনি ১৯৬০ সালের পর থেকে ১৯৭০ সাল পর্যন্ত উত্তর ক্যালিফোর্নিয়ায় মানুষ খুন করেছেন। এখন পর্যন্ত এই খুনির পরিচয় জানা যায়নি। জুদিয়াক ডিসেম্বর ১৯৬৮ ও অক্টোবর ১৯৬৯ সালের মধ্যে বেনিসিয়া, ভ্যালিযু, লেক ব্যারিসা এবং সান ফ্রান্সিসকোতে সক্রিয় ছিলেন। তিনি ১৬ থেকে ২৯ বছর বয়সের মধ্যে চারজন পুরুষ ও তিনজন নারীকে হত্যার জন্য টার্গেট করেছিলেন। প্রত্যেক হত্যার পর খুনি স্থানীয় পুলিশ ও সংবাদসংস্থাকে জানিয়ে একটি চিঠি দিতেন যাতে তিনি তার নাম জুদিয়াক বলে উল্লেখ করেন। এসব চিঠিতে চারটি সাংকেতিক ভাষার শব্দ ছিল যার মধ্যে এখন পর্যন্ত মাত্র একটি সমাধান করা হয়েছে।SFPD News Release, March 2007  খুনের পর থেকে তদন্ত কর্মকর্তারা অনেককে খুনের অভিযোগে গ্রেফতার করেন কিন্তু তাদের হাতে জোড়ালো কোন প্রমাণ ছিলনা। ২০০৪ সালের এপ্রিলে সানফ্রান্সিসকো পুলিস এই মামলাকে সক্রিয় মামলার তালিকা থেকে বাদ দেয়। যদিও পরবর্তীকালে ২০০৭ সালের মার্চে আবার চালু হয়েছিল কিন্তু কোন উল্লেখযোগ্য অগ্রগতি হয়নি। ভ্যিালিজু, নাপা কাউন্টি ও সোলানো কাউন্টির প্রশাসন এখনো মামলাটি চালু করে রেখেছে। ক্যালিফোর্নিয়া পুলিস প্রশাসন ১৯৬৯ সাল থেকে জুদিয়াক মামলাটি চালু রেখেছে কিন্তু কেউই তেমন কোন আগ্রগতি অর্জন করতে পারেনি।California Department of Justice Website   হত্যাকাণ্ড  নিশ্চিত টার্গেট যদিও জুদিয়াক তার চিঠিতে ৩৭টি হত্যার কথা দাবি করেছিল কিন্তু তদন্ত কর্মকর্তারা মাত্র ৭ জনের কথা নিশ্চিত হয়েছেন। যাদের মধ্যে ২ জন আহত অবস্থায় উদ্ধার পেয়েছিল। নিচে তালিকা দেওয়া হল,   ডেভিড আর্থার ফ্যারাডে (১৭) এবং বিটে লাউ জেনসন (১৬), যাদেরকে গুলি করে হত্যা করা হয়েছিল ২০ ডিসেম্বর ১৯৬৮ সালে। তাদের দেহ পাওয়া গিয়েছিল বেনিসিয়া শহরের লেক হেরম্যান সড়কে। স্থানাঙ্ক:   ৪ জুলেই, ১৯৬৯ সালে মাইকেল রেনাল্ট ম্যাগাও (১৯) ও ডারলেন এলিজাবেথ ফেরিনকে ভ্যালেজোর ব্লু রক স্প্রিং পাকিং এলাকায় গুলি করা হয়। ম্যাগাও বেঁচে যায় কিন্তু মাইকেলকে কাইসের ফাউন্ডেসন হাসপাতালে নেওয়ার পর ডাক্তাররা তাকে মৃত ঘোষণা করে। স্থানাঙ্ক:   ব্রায়ান কেলভিন হার্টনেল (২০) ও সিসিলিয়া অ্যানা শ্যাপার্ড (২২) ২৭ সেপ্টেম্বর ১৯৬৯ সালে গুলিবিদ্ধ হন কিন্তু শ্যাপার্ড পরে মারা যান। স্থানাঙ্ক:   পাউল লি স্টিন (২৯) ১৯৬৯ সালের ১১ অঅক্টোবর গুলিবিদ্ধ হয়ে মারা যান। স্থানাঙ্ক:    তথ্যসূত্র    প্রধান উৎস   এফবিআই নথি:  FBI Case File (1 of 5) on the Zodiac Killer. 89 pages.  FBI Case File (2 of 5) on the Zodiac Killer. 109 pages.  FBI Case File (3 of 5) on the Zodiac Killer. 258 pages.  FBI Case File (4 of 5) on the Zodiac Killer. 208 pages.  FBI Case File (5 of 5) on the Zodiac Killer. 373 pages.   আরো পড়ুন                   বহিঃসংযোগ    "Zodiac Murder Map" – Google Map plotting definite and possible Zodiac attacks (with details).  বিষয়শ্রেণী:মার্কিন ধারাবাহিক খুনি বিষয়শ্রেণী:পুরুষ ধারাবাহিক খুনি বিষয়শ্রেণী:অসনাক্ত ধারাবাহিক খুনি বিষয়শ্রেণী:২০শ শতাব্দীর অপরাধী বিষয়শ্রেণী:মার্কিন ডাকাত বিষয়শ্রেণী:ডাকনাম বিষয়শ্রেণী:মার্কিন যুক্তরাষ্ট্রের অমীমাংসিত খুন
ইন্টারনেট অ্যান্ড মোবাইল অ্যাসোসিয়েশন অব ইন্ডিয়া (; সংক্ষেপে IAMAI) হলো একটি অলাভজনক শিল্প সংস্থা যা অনলাইন এবং মোবাইল মূল্য সংযোজন পরিষেবা শিল্পের স্বার্থের প্রতিনিধিত্ব করে। এটি সোসাইটিস রেজিস্ট্রেশন অ্যাক্ট, ১৮৬০ এর অধীনে নিবন্ধিত।   ইতিহাস  ভারতে ইন্টারনেট কোম্পানিগুলির একটি অ্যাসোসিয়েশনের প্রয়োজনীয়তা ২০০০ সালের গোড়ার দিকে অনুভূত হয়েছিল৷ ভারতের প্রথম দিকের ইন্টারনেট অগ্রদূত যেমন অজিত বালাকৃষ্ণান এবং রাজেশ জৈন সফল কোম্পানি প্রতিষ্ঠা করলেও ইকোসিস্টেম তৈরি করেননি৷ ২০০২ সালে baazee.com-এর অবনীশ বাজাজ এবং Mouthshut.com-এর ফয়সাল ফারুকি ইন্টারনেট স্পেসে সিইওদের একটি অনানুষ্ঠানিক সমিতি প্রতিষ্ঠার জন্য ইমেইলের মাধ্যমে কথোপকথন বিনিময় করেন। তারা "কাউন্সিল অফ হাই টেক সিইও" নাম প্রস্তাব করেন।   উদ্দেশ্য  অনলাইন এবং মোবাইল ভ্যালু অ্যাডেড সার্ভিস সেক্টরকে প্রসারিত করা এবং উন্নত করাই এর দায়িত্ব। আইএএমএআই ভোক্তা, শেয়ারহোল্ডার, বিনিয়োগকারী এবং ভারত সরকারের কাছে ব্যবসার সমস্যা এবং প্রয়োজনীয়তা তুলে ধরে। ইন্টারনেট এবং মোবাইল অ্যাসোসিয়েশন অফ ইন্ডিয়ার মূল উদ্দেশ্য হলো মোবাইল এবং বেশ কয়েকটি অনলাইন পরিষেবা সম্পর্কিত মূল্য সংযোজন পরিষেবাগুলোকে উন্নত এবং প্রসারিত করা। থাম্ব|দয়ানিধি মারান ১৮ জানুয়ারি ২০০৭-এ নয়াদিল্লিতে ইন্টারনেট অ্যান্ড মোবাইল অ্যাসোসিয়েশন অফ ইন্ডিয়া (আইএএমএআই) কর্তৃক আয়োজিত "কনভারজেন্স, কমিউনিকেশন, কনটেন্ট এবং কমার্স" থিমে ইন্ডিয়া ডিজিটাল সামিট ২০০৭-এ ভাষণ দিচ্ছেন   ওয়ার্কিং গুপস  ইন্ডিয়া এডটেক কনসোর্টিয়াম (আইইসি) ১২ জানুয়ারি ২০২২-এ; ভারতীয় অনলাইন শিক্ষা শিল্পের জন্য নীতিশাস্ত্রের কোড এবং নির্দেশিকাগুলির পরামর্শ ও পরিচালনা করার জন্য আইএএমএআই ফিজিক্স ওয়ালা, বাইজু'স, ওয়েবআশা, সিম্পলিলার্ন, আনএকাডেমি, আপগ্র্যাড, বেদান্তু এবং অন্যান্যদের সাথে একটি স্ব-নিয়ন্ত্রক সংস্থা তৈরি করেছে।   তথ্যসূত্র   বিষয়শ্রেণী:ভারতে ইন্টারনেট বিষয়শ্রেণী:ভারতীয় সংস্থা বিষয়শ্রেণী:২০০৪-এ মহারাষ্ট্রে প্রতিষ্ঠিত বিষয়শ্রেণী:মুম্বই ভিত্তিক সংগঠন বিষয়শ্রেণী:২০০৪-এ প্রতিষ্ঠিত সংগঠন
দেশ থেকে দেশের বাইরে অবৈধভাবে অর্থ-সম্পদ চলে যাওয়াকে অর্থনীতির ভাষায় পুঁজি পাচার বলা হয়। যতই দিন যাচ্ছে ততই বাংলাদেশ থেকে পুঁজি পাচার ক্রমাগত বৃদ্ধি পাচ্ছে। অনেক কারণেই পুঁজি পাচার হয়, তার মধ্যে হাতাশাজনক হলেও সত্যি বিনিয়োগ না হওয়ায় পুঁজিও পাচার হচ্ছে। উন্নয়নশীল দেশগুলোর মধ্যে ২০১২ সালে বাংলাদেশের অবস্থান ছিল ৫১তম। ২০১৩ সালে দাঁড়ায় ২৬তম। ২০০৪ থেকে ২০১৩ সাল পর্যন্ত গড়পড়তা পাচার হয়েছে ৫৫৮.৮ কোটি ডলার। একটি উন্নয়নশীল দেশের জন্য এই পরিমাণ অর্থ কোনোক্রমেই নগণ্য নয়। ২০০৪ থেকে ২০১৩ সাল পর্যন্ত দশ বছরে মোট পাচার হয়েছে ৫,৫৮৭.৭ কোটি ডলার।  ব্যাংক ঋণখেলাপিদের ওপর ২০১০ সালে প্রকাশিত আ প্রোফাইল অব ব্যাংক লোন ডিফল্ট ইন দ্য প্রাইভেট সেক্টর ইন বাংলাদেশ-এ উপস্থাপিত বাংলাদেশের ১২৫টি ঋণখেলাপি প্রতিষ্ঠানের ওপর পরিচালিত জরিপের সংগৃহীত তথ্যে প্রমাণিত হয়েছে যে ওই সব প্রতিষ্ঠানের সংখ্যাগরিষ্ঠ মালিকেরা তাদের ব্যাংকঋণের একটা বড়সড় অংশ বিদেশে পাচার করে দিয়েছে।   ভয়াভহতাঃ  ২০১৩ সালে যে অর্থ পাচার হয়েছে সেই অর্থ দিয়ে বাংলাদেশের ৭টি গুরুত্বপূর্ণ খাতের উন্নয়নের জন্য যে ব্যয় ২০১৫-১৬ সালে ধার্য করা হয়েছে, তার সমান। যুক্তরাষ্ট্রভিত্তিক  আন্তর্জাতিক সংস্থা গ্লোব্যাল ফাইনান্সিয়াল ইন্টিগ্রিটি (জিএফআই) প্রকাশিত এক প্রতিবেদনে বলা হয়েছে, ১০ বছরে বাংলাদেশ থেকে ৪ লাখ ৪৬ হাজার কোটি টাকা পাচার হয়েছে, যা দেশের মোট জাতীয় বাজেটের দেড়গুণ। প্রতি বছর গড়ে পাচার হয়েছে ৪৪ হাজার ৬৪০ কোটি টাকা।   পাচার হওয়া অর্থের পরিমানঃ  ১৯৭৬ থেকে ২০১০ সালের মধ্যে – এর মধ্যে ২০০১ থেকে ২০১০ সময়কালে পাচারকৃত অর্থের পরিমাণ ছিল ৬৬০ কোটি ডলার (৫২ হাজার ৮০০ কোটি টাকা)। সময়কালএখন পর্যন্ত মোট অর্থের পরিমান (ডলারে )এখন পর্যন্ত মোট অর্থের পরিমান (টাকায়)২০১০২১৯ কোটি ডলার১৭ হাজার কোটি টাকা২০১১২৮০ কোটি ডলার২২ হাজার কোটি টাকা২০১২ ৭২২.৫ কোটি ডলার২০১৩ ৯৬৬ কোটি ৬০ লাখ৭৬ হাজার ৩৬১ কোটি ৪০ লাখ টাকা   যে সব কারণে অর্থ পাচার হয়ঃ  সরকারের ভ্রান্ত নীতির কারণেই অর্থনীতির অনেক খাতেই ধস নামে। যে দেশে অর্থনৈতিক কর্মকাণ্ড প্রায় স্থবির, যেখানে বিনিয়োগ অত্যন্ত মন্থর, সেখানেই টাকাওয়ালাদের উদ্বৃত্ত অর্থ বিদেশে পাচার হয়। যেখানে রাজনৈতিক অনিশ্চয়তা অন্যদিকে ভৌত অবকাঠামোর অনুপস্থিতি অথবা অপ্রতুল ভৌত অবকাঠামো, সেখানে অর্থ পাচার হয়। পাচারকারীদের মধ্যে রয়েছে, চোরাচালানিরা এবং দেশ থেকে বিদেশে পূঁজি পাচারকারী ব্যবসায়ী, গার্মেন্টস মালিক-শিল্পপতি, দুর্নীতিবাজ আমলা ও পুঁজি-লুটেরা রাজনীতিবিদেরা।   পাচার হওয়া অর্থ যে সব দেশে যায়ঃ  পাচার হওয়া অর্থের একটা বড় অংশ চলে যাচ্ছে সুইডেন, যুক্তরাষ্ট্র, কানাডা, অস্ট্রেলিয়া, ভারত, মালয়েশিয়া কিংবা সিঙ্গাপুরে।   তথ্যসুত্রঃ   বিষয়শ্রেণী:অর্থনীতি
-- Module:Carousel/WPDogs -- Filename table for use in Module:Carousel -- Add filenames without the File: stuff, just the name -- Each filename goes on a new line surrounded by " -- (or by ' if there happens to be "" inside the filename -- if there's both " and ' give up on using that or rename it) -- Each line has a comma at the end. -- This one returns a caption as well - write "Filename | Caption" below:  local i = { 	"YellowLabradorLooking new.jpg | Yellow Labrador Retriever", 	"Dobermann Fond Blanc.jpg | Female Dobermann with docked tail", 	"סאטף אנגלי.jpg | Staffordshire Bull Terrier", 	"Racibórz 2007 082.jpg | English Bulldog, Racibórz, Poland", 	"Dalmatian liver stacked.jpg | Dalmatian dog stacked for show", 	"(2)BIR Grupp 7- KORTHÅRIG VORSTEH, J Björnkärrets Hertzogin Aida (24208119306).jpg|German Shorthaired Pointer", }  return i
মহানন্দা রাবার ড্যাম বাংলাদেশর সবচেয়ে বড় ও  দক্ষিণ এশিয়ার দশম বৃহত্তম রাবার ড্যাম। এটি চাঁপাইনবাবগঞ্জ জেলার মহানন্দা নদীর উপর নির্মিত একটি বাঁধ এবং দর্শনীয় স্থান।  থাম্ব|ড্যামের দক্ষিণ দিক   অবকাঠামো   চাঁপাইনবাবগঞ্জ জেলার সদর উপজেলায় মহানন্দা নদী ড্রেজিং ও রাবার ড্যাম নির্মাণ প্রকল্প প্রকল্প শুরু ১৬/০১/২০১৮ শেষের তারিখ ৩০/০৬/২০২০ প্রকল্পের ধরণ অতিরিক্ত বিভাগীয় কমিশনার (রাজস্ব) এর গোপনীয় শাখা বরাদ্দের পরিমাণ (টাকায়) DPP Cost ১৫৯৯৭.০০ লাখ. কাজের বর্ননা ডিপিপি কার্যক্রমঃ জমি অধিগ্রহণ ১.০০ হেঃ, রাবার ড্যাম নির্মান-১টি, নদী ড্রেজিং-৩৬.০৫ কিঃমিঃ।  রাবার ড্যাম অবকাঠামো কার্য এলাকা ম্যাপের মাধ্যমে দেখানো হলো।   নির্মাণ  মহানন্দা রাবার ড্যাম মহানন্দা নদীর উপর ২০২১ সালের ১১ নভেম্বর প্রকল্পের কাজ শুরু হয়। এই প্রকল্পের আওতায় ৩৯৩ মিটার দীর্ঘ রাবার ড্যাম নির্মাণ করা হবে। পাশাপাশি খনন করা হবে ৩৬ দশমিক ০৫ কিলোমিটার নদী। শুরুতে এই প্রকল্পের ব্যয় ধরা হয়েছিল ১৫৫ কোটি ৪৬ লাখ ৩৫ হাজার ১৯৫ টাকা। পরে ব্যয় বাড়ানো হয় ৬৪ কোটি টাকা। ২০১১ সালের ১১ মে প্রধানমন্ত্রী শেখ হাসিনা চাঁপাইনবাবগঞ্জ সফরে এসে স্থানীয়দের দাবির প্রেক্ষিতে মহানন্দা নদীতে  মহানন্দা রাবার ড্যাম নির্মাণের প্রতিশ্রুতি দিয়েছিলেন। থাম্ব|রাবার ড্যামের কাজ চলাকালীন|300px thumb|কাজ চলমান|300px   বিবরণ  মহানন্দা রাবার ড্যাম ৩৫৩ মিটার দৈর্ঘ্যের এ রাবার ড্যামের উজান ও ভাটিতে ৩৬ কিলোমিটার এলাকায় ড্রেজিং করে নদী খনন করা হয়েছে। এর মধ্যে উজানে ১০ কিলোমিটার এবং ভাটি এলাকায় ২৬ কিলোমিটার নদী ড্রেজিং করা হয়। ৩৬ কিলোমিটার নদী খনন ছাড়াও প্রায় সাত হেক্টর জমি অধিগ্রহণ, রাবারড্যাম নির্মাণ, ওয়াকওয়ে নির্মাণসহ বিভিন্ন কার্যক্রম থাকবে এ প্রকল্পের অধীনে। এটি বাংলাদেশের বড় ও দক্ষিণ এশিয়ার ১০ম বৃহত্তম রাবার ড্যাম ।  thumb|ড্রোন শটের মাধ্যমে চলমান কাজ প্রক্রিয়া|300px   চাহিদা  মহানন্দা রাবার ড্যামের যা সুবিধা পাওয়া যাবে নদীর দুই ধারের ৮ হাজার হেক্টর জমিতে সেচ সুবিধা বৃদ্ধি পাবে। এছাড়াও ৫৫ কোটি ৮৩ লাখ টাকার কৃষি উৎপাদন ও দুই কোটি ৩৭ লাখ টাকার মৎস্য উৎপাদন বৃদ্ধি পাবে। এর পাশাপাশি নদী পাড়ের বাসিন্দাদের আর্থ-সামাজিক উন্নয়নে ভূমিকা রাখবে প্রকল্পটি। ভারতের ফারাক্কা বাঁধের বিরূপ প্রভাব, ভূগর্ভস্থ পানির ব্যবহার, বৃষ্টি কমে যাওয়া ও জলবায়ু পরিবর্তনজনিত কারণে চাঁপাইনবাবগঞ্জের বরেন্দ্র অঞ্চলসহ বিভিন্ন এলাকা পানিশূন্য হয়ে পড়েছে। প্রকল্পটি বাস্তবায়ন হলে এখনকার পানিশূন্য মহানন্দা নদীতে সারাবছর প্রায় ১৫-২০ ফিট পানি থাকবে। এ পানিতে বছরজুড়ে দেশি মাছ আহরণ ও কৃষি জমিতে চাষাবাদের পরিমাণ বাড়বে।   তথ্যসূত্র   বিষয়শ্রেণী:বাংলাদেশের বাঁধ বিষয়শ্রেণী:চাঁপাইনবাবগঞ্জ সদর উপজেলা বিষয়শ্রেণী:চাঁপাইনবাবগঞ্জ জেলার দর্শনীয় স্থান
মেটবক্কম দক্ষিণ ভারতের তামিলনাড়ু রাজ্যে অবস্থিত চেন্নাই জেলায় চেন্নাই শহরের উপকণ্ঠে অবস্থিত একটি জনগণনা নগর। এটি চেন্নাই মহানগরের দক্ষিণ প্রান্তে অবস্থিত, পার্শ্ববর্তী অঞ্চলগুলির মধ্যে রয়েছে শোলিঙ্গনলুর, মাড়িবক্কম, চেলায়ুর, কীলকট্টলাই, বেলাচেরি এবং তাম্বরম৷ এটি উন্নতিশীল ওট্টিয়মবক্কম - পোণ্মার - সীতালবক্কম করিডরের কেন্দ্রে অবস্থিত৷  গ্র্যান্ড সাদার্ন ট্রাঙ্ক রোড বরাবর ক্রোমপেট, পল্লাবরম, বরঙ্গীমালাই সহজগম্য৷  ২০১২ খ্রিস্টাব্দের রিপোর্ট অনুসারে গ্লোবাল কনসালটেন্টস নাইট ফ্রাংক ভারতের ছটি বৃহত্তর নগরাঞ্চলের পরিসংখ্যান করে। পরিসংখ্যান অনুযায়ী এই অঞ্চলের জমির মূল্য পাঁচ বছরে ১০৩ শতাংশ বৃদ্ধি পাওয়া যায় সারা ভারতে ১৩তম স্থান অধিকার করেছে।  জনসংখ্যার উপাত্ত  ২০১১ খ্রিটাব্দে ভারতের জনগণনা অনুযায়ী মেটবক্কমের মোট জনসংখ্যা ২৯,৭১০ জন, যেখানে ১৪,৯৮৮ জন পুরু ও ১৪,৭২২ জন নারী৷ অর্থাৎ প্রতিহাজার পুরুষে ৯৮২ জন নারীর বাস৷ মোট পরিবার সংখ্যা ৭,৭৮১ টি৷ ছয় বছর অনূর্ধ্ব শিশু সংখ্যা ৩,৮২৪, যা মোট জনসংখ্যার ১২.৮৭ শতাংশ৷ মেটবক্কমের মোট সাক্ষরতার হার ৯০.১৬ শতাংশ, যেখানে পুরুষ সাক্ষরতার হার ৯৪.১২ শতাংশ ও নারী সাক্ষরতার হার ৮৬.১৩ শতাংশ৷https://www.census2011.co.in/data/town/629387-medavakkam-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
রাজামাতি (নেপাল ভাষা: राजमति) ১৯৯৫ সালে নেপাল ভাষায় তৈরি একটি চলচ্চিত্র। সিলুতে নেপালি ভাষায় তৈরি এটিই প্রথম চলচ্চিত্র যা ১৯৮৭ সালে মুক্তি পায় ।  রাজামাতি  চলচ্চিত্রটি কাঠমুন্ডু তে রাজামাতি নামের একজন অভাগা নেওয়ার বালিকা সম্পর্কিত যিনি সিরিজভাবে ব্যর্থ সম্পর্কে  জড়িয়ে পড়েন । গল্পটি  প্রায় ২০০ বছরের পুরনো জনপ্রিয় নিউয়ার সমাজের উপর ভিত্তি করে করা হয়েছে।Bernstein, Sam (2000). Collecting Chinese art. S. Bernstein & Co. . Page 76. রাজামতীর জন্ম ইটাম বাহায় তাহা নানীতে, এটি কাঠমান্ডুর কেন্দ্রীয় ঐতিহাসিক এবং পবিত্র অঞ্চল।   অভিনয়ে    হিসিলা মহরজান রাজামাতি চরিত্রে  শ্রী কৃষ্ণ শ্রেষ্ঠা  মানিরাজ লাওত  মাদান কৃষ্ণ শ্রেষ্ঠা  হরি বানশা আচার্যা  গণেশ রাম লাচ্ছি   তথ্যসূত্র   বিষয়শ্রেণী:অতিরিক্ত প্যারামিটার থাকা উদ্ধৃতিসহ পাতা বিষয়শ্রেণী:১৯৯৫-এর চলচ্চিত্র বিষয়শ্রেণী:নেওয়ার বিষয়শ্রেণী:১৯৯০-এর দশকের সঙ্গীতধর্মী চলচ্চিত্র
কনকর্ড (), হলো ব্রিটিশ-ফরাসি মালিকানাধীন টারবোজেট চালিত বিশ্বের দ্রুততম সুপারসনিক যাত্রীবাহী বিমান, যা ১৯৭৬ থেকে ২০০৩ সাল পর্যন্ত চালু ছিল। এর সর্বোচ্চ গতি ছিল শব্দের গতির প্রায় দ্বিগুণ অর্থাৎ ১৩৫৪ মাইল/ঘন্টা বা ২১৮০ কিমি/ঘন্টা। এটি ছিল বাণিজ্যিকভাবে পরিচালিত মাত্র দুটি সুপারসনিক পরিবহনের মধ্যে একটি, অন্যটি সোভিয়েত-নির্মিত টুপোলেভ টু - ১৪৪, যেটি ১৯৭০-এর দশকের শেষের দিকে পরিচালিত হয়েছিল। Gordon and Rigmant 2005  কনকর্ড ছিল ফ্রান্স এবং ব্রিটেনের যৌথ প্রকল্প। এটি ১৯৭৬ সালে যাত্রীবাহী ফ্লাইট শুরু করে।  উন্নয়ন   প্রাথমিক গবেষনা  কনকর্ড প্রকল্পের উৎপত্তি 1950 এর দশকের গোড়ার দিকে, যখন রয়্যাল এয়ারক্রাফ্ট এস্টাব্লিশমেন্ট (RAE) এর পরিচালক আর্নল্ড হল, মরিয়েন মরগানকে সুপারসনিক পরিবহন (SST) ধারণা অধ্যয়নের জন্য একটি কমিটি গঠন করতে বলেন। 1954 সালের ফেব্রুয়ারিতে দলটি প্রথমবারের মতো দেখা করে এবং 1955 সালের এপ্রিলে তাদের প্রথম প্রতিবেদন দেয়। সেই সময়ে এটি জানা গিয়েছিল যে সুপারসনিক গতিতে টেনে আনা ডানার স্প্যানের সাথে দৃঢ়ভাবে সম্পর্কিত ছিল। , অথবা বিমানে যেমন লকহিড F-104 স্টারফাইটার ইন্টারসেপ্টর বা পরিকল্পিত Avro 730 কৌশলগত বোমারু বিমান যা টিম অধ্যয়ন করেছে। দলটি একটি বেসলাইন কনফিগারেশনের রূপরেখা দিয়েছে যা একটি বর্ধিত Avro 730 এর অনুরূপ।  এই একই সংক্ষিপ্ত স্প্যানটি কম গতিতে খুব কম লিফট তৈরি করেছিল, যার ফলে অত্যন্ত দীর্ঘ টেক-অফ রান এবং উচ্চ ল্যান্ডিং গতি হয়। একটি এসএসটি ডিজাইনে, বিদ্যমান রানওয়ে থেকে উঠতে এবং প্রয়োজনীয় জ্বালানি সরবরাহ করার জন্য এর জন্য প্রচুর ইঞ্জিন শক্তির প্রয়োজন হত, "কিছু ভয়ঙ্করভাবে বড় এরোপ্লেন" এর ফলস্বরূপ। এর উপর ভিত্তি করে, গ্রুপটি একটি SST-এর ধারণাকে অসম্ভাব্য বলে মনে করে এবং পরিবর্তে সুপারসনিক এরোডাইনামিকসে নিম্ন-স্তরের গবেষণা চালিয়ে যাওয়ার পরামর্শ দেয়।   নকশা    তথ্যসূত্র     বিষয়শ্রেণী:ব্রিটিশ এয়ারওয়েজ বিষয়শ্রেণী:ব্রিটিশ এয়ারক্রাফ্ট কর্পোরেশনের বিমান বিষয়শ্রেণী:ফ্রান্স–যুক্তরাজ্য সম্পর্ক বিষয়শ্রেণী:শব্দাপেক্ষা দ্রুতগামী পরিবহন
শীতলকুচি (সমষ্টি উন্নয়ন ব্লক)  ভারতীয় রাজ্য পশ্চিমবঙ্গের  কোচবিহার জেলার মাথাভাঙ্গা উপবিভাগের একটি প্রশাসনিক বিভাগ। শীতলকুচি থানা এবং শীতলকুচি সদর দপ্তর এই ব্লকে অবস্থিত। ভৌগোলিক অঞ্চল শীতলকুচি এলাকাটি  এ অবস্থিত।  শীতলকুচি উন্নয়ন সমষ্টি ব্লকটির 101.53  km2. কিলোমিটার এলাকা রয়েছে।  গ্রাম পঞ্চায়েত শীতলখুচীব্লকের গ্রাম পঞ্চায়েতগুলি/পঞ্চায়েত সমিতি হলো: বারা কোইমারি, ভওর্থান, ছোট সালবাবারি, গোলেনহাটি, গোসাইরহাট, খলিসামারি, লালবাজার এবং শীতলকুচি।  জনসংখ্যার উপাত্ত ভারতের ২০১১ সালের আদমশুমারি অনুযায়ী শীতলকুচি সমষ্টি উন্নয়ন ব্লকের মোট জনসংখ্যা হল ১৮৫,৩৫৩ জন, তাদের মধ্যে ৯৪,২৭৭ জন পুরুষ এবং ৯১,০৭৬ জন নারী। তপসিলি জাতির সংখ্যা ১০১,০০৯ এবং তপসিলি উপজাতির সংখ্যা ২৫৯।  শীতলকুচি সমষ্টি উন্নয়ন ব্লকে মোট শিক্ষিত ১১২,৫৭২ জন, এর মধ্যে ৬২,৬৯৩ জন পুরুষ এবং ৪৯,৮৭৯ জন মহিলা।  তথ্যসূত্র  বিষয়শ্রেণী:কোচবিহার জেলার সমষ্টি উন্নয়ন ব্লক
এহিমে প্রশাসনিক অঞ্চল (愛媛県? এহিমে কেন্‌) হল জাপানের শিকোকু দ্বীপে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Ehime" in . এর রাজধানী মাৎসুয়্যামা নগর।Nussbaum, "Matsuyama" at .   ইতিহাস  মেইজি পুনর্গঠনের আগে পর্যন্ত এহিমে অঞ্চল ইয়ো প্রদেশ নামে পরিচিত ছিল। হেইয়ান যুগেরও আগে থেকে অঞ্চলটি মৎস্যজীবী ও নাবিক জনসাধারণের জীবিকার অন্যতম কেন্দ্র ছিল, এবং জলদস্যু ও মঙ্গোল আক্রমণ থেকে জাপানকে রক্ষা করতে এঁদের ভূমিকা বরাবর বিশেষ গুরুত্বপূর্ণ হয়ে থেকেছে।  সেকিগাহারার যুদ্ধের পর তোকুগাওয়া ইয়েআসু তার মিত্রদের মধ্যে এই অঞ্চলটি ভাগ করে দেন। অন্যতম বন্ধু কাতো য়োশিয়াকি মাৎসুয়্যামা দুর্গ নির্মাণ করেন। এই দুর্গ বর্তমান মাৎসুয়্যামা নগরের কেন্দ্র।  কোজিকি গ্রন্থের কুনিউমি অংশ থেকে এহিমে নামটি এসেছে। কুনিউমি অর্থাৎ জাপানের সৃষ্টির সময় ইয়ো প্রদেশকে “এহিমে” বা “প্রেমাস্পদা রাজকুমারী” বলে ডাকা হয়েছিল।Chamberlain, Basil Hall. 1882. A translation of the "Ko-ji-ki" or Records of ancient matters. section V  ২০১২ খ্রিঃ টোকিও ও এহিমে বিশ্ববিদ্যালয়ের একটি মিলিত গবেষক দল বলেন তারা মাৎসুয়্যামায় বিরল মৃত্তিকা জাতীয় খনিজ সম্পদের সন্ধন পেয়েছেন।   ভূগোল  এহিমে প্রশাসনিক অঞ্চল শিকোকু দ্বীপের উত্তর-পশ্চিমে অবস্থিত। এর উত্তরে সেতো অন্তর্দেশীয় সাগরের উপকূল, পূর্বে কাগাওয়া ও তোকুশিমা প্রশাসনিক অঞ্চল এবং দক্ষিণে কোওচি প্রশাসনিক অঞ্চল।  এহিমের দক্ষিণে উঁচু পর্বতমালা ও উত্তরে দীর্ঘ উপকূলীয় সমভূমি অবস্থিত। এছাড়া সেতো অন্তর্দেশীয় সাগরের অনেকগুলি দ্বীপও এই প্রশাসনিক অঞ্চলের আওতায় পড়ে। এহিমের পশ্চিম প্রান্তে অবস্থিত সাদামিসাকি উপদ্বীপটি জাপানের সংকীর্ণতম উপদ্বীপ।  ২০১২ এর এপ্রিল মাসের হিসেব অনুযায়ী এহিমে প্রশাসনিক অঞ্চলের ৭ শতাংশ এলাকা সংরক্ষিত বনাঞ্চল। এর মধ্যে আছে আশিযুরি-উওয়াকাই ও সেতোকাইনাই জাতীয় উদ্যান; ইশিযুচি উপ-জাতীয় উদ্যান এবং সাতটি প্রশাসনিক আঞ্চলিক উদ্যান।   অর্থনীতি  ইমাবারি ও সাইজোও সন্নিহিত উপকূলীয় অঞ্চলে অনেক শিল্প গড়ে উঠেছে। জাপানের বৃহত্তম জাহাজ নির্মাতা ইমাবারি জাহাজ নির্মাণ কোম্পানির ডকইয়ার্ডও এখানে অবস্থিত। রাসায়নিক শিল্প, তেল শোধন, কাগজ ও বস্ত্রবয়ন শিল্পও উল্লেখযোগ্য। গ্রামাঞ্চলের প্রধান অর্থনৈতিক ক্রিয়া চাষাবাদ ও মাছ ধরা। এছাড়া মিকান ও ইয়োকান লেবু ও প্রক্রিয়াকৃত মুক্তোও এহিমের বৈশিষ্ট্য। ইকাতায় অবস্থিত পারমাণবিক বিদ্যুৎকেন্দ্রটি শিকোকু দ্বীপের বিদ্যুতের মোট চাহিদার অনেকাংশ পূরণ করে।   পর্যটন  জাপানের প্রাচীনতম উষ্ণ প্রস্রবণভিত্তিক বিনোদন ভবন ‘দোগো ওনসেন’ মাৎসুয়্যামায় অবস্থিত। এছাড়া এহিমে ইতিহাস ও সংস্কৃতি জাদুঘর অন্যতম দর্শনীয় স্থান। ১৬০০ খ্রিঃ থেকে সমগ্র মেইজি যুগ ধরে স্থানীয় শাসক ছিল দাতে পরিবার। তাদের বাসভবনটিকে এখন জাদুঘরের চেহারা দেওয়া হয়েছে; এখানে বহুমূল্য ঐতিহাসিক শিল্পসামগ্রী, সমরসজ্জা ইত্যাদি দ্রষ্টব্য।    তথ্যসূত্র     বিষয়শ্রেণী:জাপানের প্রশাসনিক অঞ্চল
বরিশাল জেলার আগৈলঝাড়া উপজেলার উওর-পশ্চিম সীমানায় এই গ্রামের অবস্থান।   ইতিহাস  লোকবিশ্বাস মতে প্রাচীন কাল থেকে মধ্য যুগ পর্যন্ত  রাজা-মহারাজা, ও শাসকশ্রেণিরা খাজনা বা ভ্যাট উত্তোলনের জন্য এই স্থানকেই বেছে নিয়ে ছিলেন। তখন এই স্থানকে ভাটারা নামে ডাকতেন। এরপর ধীরে ধীরে আধুনিক কালে তা বাটরা নামে পরিচিতি লাভ করে। বর্তমানে এই গ্রাম শিক্ষা, স্বাস্থ্য, চিকিৎসায় অনেক এগিয়ে রয়েছে। এ গ্রামে রয়েছে একটি বৃহৎ বাজার। গ্রামের মোট জনসংখ্যা এক হাজার পাঁচ শত প্রায়। গ্রামে বসবাসকরী সকল লোকজনই সনাতন ধর্মাবলম্বী হওয়ায় এখানে রয়েছে অনেক মন্দির। শ্রী শ্রী লক্ষ্মী পূজা ও শ্রী শ্রী লক্ষ্মী দশহরার জন্য বিখ্যাত এ গ্রাম। এখানকার জমি উর্বর হওয়ায় প্রচুর পরিমাণে ফসল ফলে। এর মধ্যে ধান, পাট, মুগ ডাল, তিল উল্লখযোগ্য।   শিক্ষা প্রতিষ্ঠান  বাটরা প্রেমচাঁদ মাধ্যমিক বালিকা বিদ্যালয়  বয়স্ক শিক্ষা কার্যক্রম(ব্রাক এর উদ্যোগে) মন্দির ভিত্তিক গণশিক্ষা কার্যক্রম   শিক্ষার হার  প্রায় ৮০%  উল্লেখযোগ্য ব্যক্তিত্ব শ্রী গনেশ চন্দ্র রায় - শিক্ষানুরাগী, রাজনীতিবিদ ও সমাজসেবক শ্রী হরলাল রায় - শিক্ষানুরাগী, রাজনীতিবিদ ও সমাজসেবক শ্রী বিজয় কৃষ্ণ রায় - শিক্ষানুরাগী, রাজনীতিবিদ ও সমাজসেবক শ্রী বিভূতি ভূষণ দাস - বীর মুক্তিযোদ্ধা শ্রী নলিনীরঞ্জন সরকার- সমাজসেবক  শ্রী মাখন লাল দত্ত- সমাজসেবক   অন্যান্য   মোট পরিবারের সংখ্যা প্রায় ১৬০ টি পরিবার আছে এই গ্রামে  আয়ের উৎস কৃষি ভিত্তিক এলাকা হওয়ার, এখান ৫০ ভাগ মানুষ কৃষি কাজ করে তাদের জীবিকা নির্বাহ করে থাকেন। এর মধ্যে উল্লেখযোগ্য হলোঃ  রবিশষ্য চাষ মাছ চাষ সবজি চাষ গবাদিপশু পালন   উপসনালয়  শতভাগ হিন্দু জনবসতি হওয়ায় এই গ্রামে ৬ টি মন্দির রয়েছে। বাটরা শ্রী শ্রী রাধাগোবিন্দ মন্দির শ্রী শ্রী কালী মাতার মন্দির শ্রী শ্রী শীতলা মাতার মন্দির   শ্রী শ্রী শীতলা মাতার মন্দির(শিবাই মেলা নামে পরিচিত) দাস বাড়ি শ্রী শ্রী মা দুর্গা মন্দির  মজুৃমদার বাড়ি শ্রী শ্রী মা দুর্গা মন্দির এছাড়াও মতুয়া সম্প্রদায়ের একটি হরি চাঁদ মন্দির রয়েছে।   উৎসব  হিন্দু জনবহুল এই গ্রামে,হিন্দু ধর্মের জনগণ ছাড়া অন্য ধর্মের লোক নেই। তাই, হিন্দুধর্মীয় শাস্ত্র অনুযায়ী সব ধরনের পূজা পার্বণ হয়ে থাকে। তবে, দুর্গা পূজা এবং লক্ষ্মী পূজা বেশ ধুমধামে হয়। দুর্গা পূজা লক্ষ্মী পূজা স্বরসতী পূজা  এছাড়াও তিন দিন ব্যাপী হরে কৃষ্ণ মহানাম যজ্ঞানুষ্টান হয়ে থাকে।  বিষয়শ্রেণী:বাংলাদেশের গ্রাম
থাম্ব|সুওয়াইবা নামের আরবী লিপি সুওয়াইবা আল আসলআমিয়াহ (সুয়েবাহ বা সুয়াইবা নামেও পরিচিত) একজন সাহাবা এবং মুহাম্মদের প্রথম দুধ মা ছিলেন।Beacons of Light on al-Islam.org  সুওয়াইবা নামের অর্থ "আল্লাহর পুরস্কার প্রাপ্য"।   জীবনী  তিনি আবু লাহাবের দাসী ছিলেন।http://www.islamicfinder.org/prophet/list.php, question 9 তিনি যখন আবু লাহাবকে সংবাদ প্রদান করেন যে তার ভাই আব্দুল্লাহর স্ত্রী মুহাম্মদ নামে একটি পুত্র সন্তানের জন্ম দিয়েছে তখন আবু লাহাব খুশি হয়ে থুয়েবাহকে মুক্ত করে দেন।  থুয়েবাহ মুহাম্মদের প্রথম দুধ মা ছিলেন, আরবীয় সংস্কৃতি অনুযায়ী মুহাম্মদ তার মায়ের সাথে প্রথম তিনদিন কাটানোর পরে তাকে দুধ মায়ের কাছে দিয়ে দেওয়া হয়। সুয়েবাহ মুহাম্মদ ও তার নিজের ছেলে মাসাহার উভয়কেই দুধ খাওয়াতেন। দুই বছর আগে মুহাম্মদের পিতামহ হামযা ইবন আবদুল মুত্তালিবকেও থুয়েবাহ দুগ্ধ পান করিয়েছিলেন। মুহাম্মদ হামজার কন্যাকে বলেছিলেন যে তিনি তার দুধ ভাইয়ের কন্যা।  অবশেষে, হালিমা কিছু দিন পর কাজটি গ্রহণ করেন এবং প্রায় চার বছর পর্যন্ত মুহাম্মদের তত্ত্বাবধান করেন।  মুহাম্মদ যখন নবুওয়াতপ্রাপ্তির ঘোষণা করেছিলেন তখন সুয়েবাহ ইসলাম ধর্ম গ্রহণ করেন। তার ছেলে তার আগে মারা যায় এবং তিনি ৭ম হিজরিতে মারা যান।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:৬২৯-এ মৃত্যু বিষয়শ্রেণী:নারী সাহাবা বিষয়শ্রেণী:৭ম শতাব্দীর নারী
মাজুলীর সন্ধি (১৫৬৩) কোচ রাজা নরনারায়ণ এবং আহোম রাজা চুখাম্‌ফার মধ্যে স্বাক্ষরিত হয়েছিল। নরনারায়ণের ভাতা এবং কোচ সেনাপতি চিলারায়ের আহোম রাজ্যে চালানো আক্রমণে আহোমের রাজধানী গড়গাঁওর পতন হয়। স্বর্গদেউর এক ভাইকে ধরে আহোম কর্মচারীদের চক্রান্তে গড়গাঁও পতনের পরে স্বর্গদেব পলায়ন করেন। পরে আহোম রাজা তার মন্ত্রী আইখেক বুঢ়াগোহাঁইর মাধ্যমে শান্তি স্থাপনার জন্য কোচ রাজাকে আমন্ত্রণ জানান। শান্তি আলোচনার সময়ে নরনারায়ণ মাজুলীতে বহর পাতেন। শেষে দুইপক্ষেরই মেনে নেওয়া শর্তসমূহ ছিল:   আহোম রাজা কোচ রাজার বশ্যতা স্বীকার করবেন।  ব্রহ্মপুত্রর উত্তরপারে সোবনশিরী নদীর পশ্চিমে থাকা স্থানটি কোচদেরকে ছেড়ে দিতে হবে।  আহোম কর্মচারীর পাঁচজন পুত্রকে বন্দীত্ব থেকে ছেড়ে দিতে হবে  খামরিং নামের হাতী এবং পাকসিরাই নামের ঘোড়াটি দিতে হবে।  আহোমদের যুদ্ধের ক্ষতিপূরণ হিসাবে এই বস্তুগুলি দিতে হবে- ষাটটা হাতী, ষাটজোড়া কাপড়, ষাটজন দাসী, তিনশজন মানুষ এবং সোনা-রূপার সাথে একটি রঙীন রাজকীয় ছত্র।  এর সঙ্গে কোচ রাজা তিনজন কোচ কর্মচারীকে রাজখোয়া হিসাবে প্রতিষ্ঠা করেন - উজীর বামুণ, তপস্বী লস্কর এবং মালমূল্য লস্কর। নতুনকরে আহরণ করা অঞ্চলটির ভাগ-বাটোয়ারার জন্য নারায়ণপুরে একটি কোঠা প্রতিষ্ঠা করা হয়।  পাদটিকা  তথ্যসূত্র       বিষয়শ্রেণী:অসম বুরঞ্জী বিষয়শ্রেণী:আসামের ইতিহাস বিষয়শ্রেণী:আহোম রাজ্য বিষয়শ্রেণী:ভারতের চুক্তি